Oficiālais Vēstnesis L 078 , 30/03/1979 Lpp. 0022 - 0022

Speciālizdevums somu valodā: Nodaļa 3 Sējums 10 Lpp. 0203

Speciālizdevums grieķu valodā Nodaļa 03 Sējums 25 Lpp. 0023

Speciālizdevums zviedru valodā: Nodaļa 3 Sējums 10 Lpp. 0203

Speciālizdevums spāņu valodā: Nodaļa 03 Sējums 16 Lpp. 0067

Speciālizdevums portugāļu valodā Nodaļa 03 Sējums 16 Lpp. 0067



Komisijas Regula (EEK) Nr. 600/79 (1979. gada 29. marts), ar ko groza Regulu (EEK) Nr. 2237/77 attiecībā uz jauna veida apgrozījuma pārskata ieviešanas datumu Itālijā un Luksemburgā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par lauku saimniecību ienākumiem un uzņēmējdarbību Eiropas Ekonomikas kopienā [1], kurā jaunākie grozījumi izdarīti ar Regulu (EEK) Nr. 2910/73 [2], un jo īpaši tās 7. pantu, tā kā Komisijas Regulā (EEK) Nr. 2237/77 [3] precizēti posteņi, kas jāiekļauj saimniecības apgrozījuma pārskatos, lai noteiktu lauku saimniecību ienākumus; tā kā ir bijis iespējams pārvarēt sākotnēji paredzētos sarežģījumus saistībā ar jaunā saimniecības apgrozījuma pārskata ieviešanu no 1978. gada Luksemburgā; tā kā šajā dalībvalstī grāmatvedības datus par 1978. atskaites gadu būs iespējams iesniegt ar jauno saimniecības apgrozījuma pārskatu; tā kā tehniskie sarežģījumi Itālijā, sastādot saimniecības jaunā apgrozījuma pārskata piemērošanai vajadzīgos dokumentus, rada šķēršļus saimniecības jaunā apgrozījuma pārskata racionālai piemērošanai, lai apkopotu grāmatvedības datus par 1979. atskaites gadu; tā kā tādēļ ir lietderīgi, lai iepriekšējos gados lietotais saimniecības apgrozījuma pārskats paliktu spēkā līdz 1979. atskaites gadam; tā kā Itālijā ir veikti visi vajadzīgie pasākumi, lai nodrošinātu saimniecības jaunā apgrozījuma pārskata apmierinošu piemērošanu grāmatvedības datu apkopošanai par 1980. atskaites gadu; tā kā ir jāizlabo kļūdu vācu tekstā 145. pozīcijas formulējumā par citiem barības augiem un visās valodās 157. pozīcijas formulējumā par dēstu audzētavām; tā kā pasākumi, ko paredz šī regula, ir saskaņā ar Kopienas Lauku saimniecību grāmatvedības datu tīkla komitejas atzinumu, IR PIEŅĒMUSI ŠO REGULU. Vienīgais pants Regulu (EEK) Nr. 2237/77 groza šādi: 1. Tās 2. panta otro daļu aizstāj ar šādu: "Tomēr šie noteikumi Francijā un Īrijā pirmo reizi attiecas uz 1979. atskaites gada grāmatvedības datiem un Itālijā uz 1980. atskaites gada grāmatvedības datiem. 1979. un 1980. atskaites gads sākas attiecīgi laikā no 1979. gada 1. janvāra līdz 1. jūlijam un no 1980. gada 1. janvāra līdz 1. jūlijam." 2. Tās II pielikumā 145. pozīcijas vācu teksta formulējums ir šāds: "Sonstige Futterpflanzen: der gesamte Futteranbau, der in der Fruchtfolge steht und weniger als 5 Jahre lang die gleiche Fläche beansprucht (einjähriger und mehrjäriger Futteranbau ohne Ackerwiesen)." 3. Tās II pielikumā 157. pozīcijas tekstu aizstāj ar šādu: "Dēstu audzētavas: to skaitā vīnogulāju dēstu audzētavas; izņemot koku dēstu audzētavas mežos, kas kalpo saimniecības vajadzībām." Šī regula uzliek saistības kopumā un ir tieši piemērojama visās dalībvalstīs. Briselē, 1979. gada 29. martā Komisijas vārdā — priekšsēdētāja vietnieks Finn Gundelach [1] OV 109, 23.6.1965., 1859./65. lpp. [2] OV L 299, 27.10.1973., 1. lpp. [3] OV L 263, 17.10.1977., 1. lpp. --------------------------------------------------